Ο **Τζόρνταν Αλεξάντερ Κάλαχαν** (*Jordan Alexander Callahan*, γενν. 21 Οκτωβρίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ιωνικό Νίκαιας.

Κολεγιακή σταδιοδρομία
----------------------

Ο Κάλαχαν έπαιξε κολεγιακή καλαθοσφαίριση στο Πανεπιστήμιο Τουλέιν. Αποφοίτησε από το πανεπιστήμιο ως κορυφαίος όλων των εποχών στα εύστοχα τρίποντα. Σε 120 αγώνες, σημείωσε 1.269 πόντους και είχε 304 ασίστ.

Επαγγελματική σταδιοδρομία
--------------------------

Το 2013, υπέγραψε με την πολωνική Κοτβίτσα Κολόμπζεγκ.

Το 2014, αγωνίστηκε στην πολωνική Άνβιλ Βλοτσλάβεκ και στη βελγική Άντβερπ Τζάιαντς. 

Τον Ιούλιο του 2015, ο Κάλαχαν υπέγραψε με την Κράιλσχαϊμ Μέρλινς στο Πρωτάθλημα Γερμανίας. Τη σεζόν 2015-16, είχε κατά μέσο όρο 11,4 πόντους και 4,4 ασίστ ανά αγώνα με την ομάδα. 

Τη σεζόν 2016-17, αγωνίστηκε στη Ρόσα Ράντομ στο Πρωτάθλημα Πολωνίας. 

Στις 21 Φεβρουαρίου 2017, ο Κάλαχαν υπέγραψε με τη ρωσική Πάρμα της VTB Λίγκα. Έπαιξε σε 8 αγώνες με την Πάρμα, με μέσο όρο 5,6 πόντους και 2,6 ασίστ ανά αγώνα. 

Στις 10 Ιανουαρίου 2018, ο Κάλαχαν υπέγραψε με τη βουλγαρική Μπάλκαν Μπότεβγκραντ.

Στις 19 Ιουλίου 2018, υπέγραψε μονοετές συμβόλαιο με την ολλανδική Ντόναρ.  Το Νοέμβριο του 2018, η Ντόναρ αποδέσμευσε τον Κάλαχαν.

Στις 2 Δεκεμβρίου 2018, ο Κάλαχαν υπέγραψε με το Περιστέρι στην Α1 Εθνική.

Στις 24 Δεκεμβρίου 2019, μετά από ένα μικρό πέρασμα στη Βουλγαρία, ο Κάλαχαν επέστρεψε στην Ελλάδα για τον Ιωνικό Νίκαιας.

Προσωπική ζωή
-------------

Στις 25 Ιουλίου του 2016, ο Κάλαχαν είχε μία φιλονικία με τον πρώην παίκτη των Ουάσιγκτον Ουίζαρντς, Γκλεν Ράις Τζ. σε χώρο στάθμευσης ενός καταστήματος Kroger, όπου είχαν φτάσει μαζί με το αυτοκίνητο του Ράις. Ο Κάλαχαν έσπασε το σαγόνι του και έχασε ένα δόντι. Ο Ράις Τζ. το έσκασε από την περιοχή με τα πόδια με δύο τσάντες από το αυτοκίνητό του, αλλά συνελήφθη αργότερα εκείνη την ημέρα. Οι δύο τσάντες, που περιείχαν ένα όπλο επίθεσης AK-47 και ένα ειδικό όπλο Taurus .38, βρέθηκαν κρυμμένες κάτω από κοντινή στοίβα φύλλων.

Διακρίσεις
----------

* Αξιόλογη Μνεία Μπουντεσλίγκα - *Eurobasket.com*: 2014-15

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. 1 2  Τάμι Νούνεζ (11 Σεπτεμβρίου 2013). «Former Tulane basketball player Jordan Callahan signs a professional contract». *The Times-Picayune*.. Ανακτήθηκε στις 7 Αυγούστου 2018.
3. ↑  Κλάους Χέλμστετερ (11 Ιουλίου 2015). «Jordan Callahan verstärkt die Merlins» (στα γερμανικά). *swp.de*. Αρχειοθετήθηκε από το πρωτότυπο στις 2018-08-07.. Ανακτήθηκε στις 7 Αυγούστου 2018.
4. ↑  «Jordan Callahan lands with Parma». *Court Side Newspaper*. 21 Φεβρουαρίου 2017. Ανακτήθηκε στις 10 Αυγούστου 2018.
5. ↑  «Jordan Callahan inks with Balkan». *Court Side Newspaper*. 10 Ιανουαρίου 2018. Ανακτήθηκε στις 10 Αυγούστου 2018.
6. ↑  «Point guard Jordan Callahan tekent bij Donar». Donar.nl. 19 Ιουλίου 2018. Ανακτήθηκε στις 22 Ιουλίου 2018.
7. ↑  Ουίλιαμ Πομπ (19 Ιουλίου 2018). «Donar heeft nieuwe vloerleider voor komend seizoen binnen» (στα ολλανδικά). *Dagblad van het Noorden*.. Ανακτήθηκε στις 7 Αυγούστου 2018.
8. ↑  «Terugkeer Jeter leidt vertrek Callahan in bij Donar». *www.gic.nl*. Ανακτήθηκε στις 30 Δεκεμβρίου 2018.
9. ↑  «Peristeri sign Jordan Callahan». *Sportando*. Αρχειοθετήθηκε από το πρωτότυπο στις 13 Ιανουαρίου 2020. Ανακτήθηκε στις 30 Δεκεμβρίου 2018.
10. ↑  «Ιωνικός: Ενίσχυση με Τζόρνταν Κάλαχαν!». *www.gazzetta.gr*. 24 Δεκεμβρίου 2019.
11. ↑  ΤρόιΜακχίρ (29 Ιουλίου 2016). «Former Wizards' draft pick arrested on assault and drug charges; AK-47 found». *NBC Sports*.. Ανακτήθηκε στις 7 Αυγούστου 2018.
12. ↑  «Glen Rice Jr. Accused of Beating Ex-NCAA Player». *TMZ*. 28 Ιουλίου 2016.. Ανακτήθηκε στις 7 Αυγούστου 2018.
13. ↑  «Legendensohn verhaut Ex-BBL-Profi» (στα γερμανικά). *sport1.de*. 29 Ιουλίου 2016.. Ανακτήθηκε στις 7 Αυγούστου 2018.
14. ↑  «Jordan Callahan (ex Rosa Radom) signs at Parma». *Eurobasket.com*. 1 Νοεμβρίου 2017. Ανακτήθηκε στις 10 Αυγούστου 2018.

Εξωτερικοί σύνδεσμοι
--------------------

* Προφίλ Μπάσκετμπολ Τσάμπιονς Λιγκ
* Προφίλ στο realgm.com
* Βιογραφικό στους Τουλέιν Γκριν Γουέιβ